Účastník ZPC	
Meno, priezvisko, titul:	Denisa Ďuranová, PhDr.	
Úsek:	Úsek pre Štátny vzdelávací program 	
	
Zahraničná pracovná cesta	
Miesto konania – štát, mesto:	Grécko, Thessaloniki	
Organizátor:	CEDEFOP - Európske centrum pre rozvoj odborného vzdelávania (European Centre for the Development of Vocational Training)	
Termín:	21. – 23. 09. 2011	
Účel:	Knowledge sharing seminar - medzinárodný seminár pre organizátorov študijných návštev  	
Rokovací jazyk:	Anglický jazyk 	
	
Rámcový program
21. 09. 2011 cesta Bratislava – Viedeň – Thessaloniki
                    neformálne stretnutie s účastníkmi semináru 
22. 09. 2011 1. deň semináru  
23. 09. 2011 2. deň semináru
                    cesta Thessaloniki – Viedeň – Bratislava 	
	
Stručný priebeh	
     Hlavným cieľom semináru bolo informovať organizátorov študijných návštev v roku 2011/2012 ohľadom princípov organizovania kvalitnej študijnej návštevy. Účastníci semináru boli nominovaní národnými agentúrami, pričom na seminári sa stretli skúsení organizátori študijných návštev a noví organizátori pre rok 2011/2012 Semináru som sa zúčastnila, nakoľko som participovala na realizácii študijnej návštevy, ktorú organizoval Štátny pedagogický ústav v dňoch 17. – 19. 05. 2011 pod názvom Kurikulum a tvorivosť. 
     Prostredníctvom prezentácií tímu CEDEFOP a interaktívneho workshopu noví a skúsení organizátori študijných návštev zdieľali svoje skúsenosti ohľadom zorganizovania kvalitnej študijnej návštevy.     
     Prezentácie boli zamerané na:
-	Agenda politiky Európy v oblasti vzdelávania – priority spolupráce do roku 2020 (Eleonora Smidt, CEDEFOP), 
-	Program študijných návštev a ich dopad na účastníkov (Irina Jemeljanova, CEDEFOP), 
-	Príprava úspešných študijných návštev (Angela Musca, CEDEFOP),
-	Komunikačný tok organizovania študijnej návštevy (Silke Gadji, CEDEFOP).      

V období 2011/2012 sa uskutoční 221 študijných návštev, ktoré bude organizovať 29 krajín. Študijné návštevy budú zamerané na 30 rôznych tém: 79 študijných návštev zameraných na všeobecné vzdelávanie, 49 na odborné vzdelávanie a 93 bude tzv. zmiešaný typ. Prvého kola sa zúčastnili 1194 účastníkov z 32 krajín. Prihlasovanie do druhého kola študijných návštev bude ukončené 14. 10. 2011.  Prieskum dopadu na účastníkov študijných návštev za toto obdobie bude k dispozícii koncom roka 2011. V súčasnosti je k dispozícii vyhodnotenie prieskumu apríl – jún 2010.
V rámci obdobia 2008/2009 983 respondentov (39% zo všetkých zaslaných dotazníkov) a 2009/2010 995 respondentov (42% zo všetkých zaslaných dotazníkov) 73% účastníkov študijných návštev uviedlo, že so študijnou návštevou boli veľmi spokojní. Účastníci sa prínos považujú najmä sieťovanie, stretnutia s expertmi z danej oblasti, možnosť nadviazania nových kontaktov a spolupráce, výmenu skúseností a názorov, príklady dobrej praxe, nadobúdanie nových poznatkov a oboznámenie sa so systémom vzdelávania rôznych krajín. Prieskum poukázal na skutočnosť, že účastníci po absolvovaní študijnej návštevy nadobudli väčšie poznatky ohľadom:
-	vzdelávací systém v európskych krajinách,
-	spolupráca v oblasti vzdelávania v na európskej úrovni,
-	stratégie celoživotného vzdelávania EÚ a členských štátov,
-	program celoživotného vzdelávania 2007-2013,
-	benchmarky pre vzdelávanie v Európe,
-	európske siete,
-	kvalitatívny rámec vo vzdelávaní,
-	európsky rámec kľúčových kompetencií,
-	európske nástroje, ktoré podporujú mobilitu. 

     Priebeh workshopu bol založený na koncepte „Open space technology“, ktorý zabezpečil, že práca v skupinách bola založená na riešenie praktických problémov a otázok týkajúcich sa organizovania študijných návštev. Účastníci špecifikovali okruhy tém, na ktoré sa počas diskusie v skupinách zamerali. V rámci jdnotlivých skupín sa účastníci zväčša zamerali na:
1.	ako zorganizovať dobrú študijnú návštevu,
2.	činnosti pred študijnou návštevou,
3.	činnosti počas študijnej návštevy,
4.	činnosti po skončení študijnej návštevy. 
	
Odporúčania a závery	
Študijné návštevy predstavujú možnosť pre vybudovanie nových kontaktov a spolupráce, zlepšenia zručností a nadobudnutia nových poznatkov z danej oblasti vzdelávania. Zároveň sú nástrojom stimulovania diskusií, zlepšovania vzdelávacích politík, využitia príkladov dobrej praxe s cieľom zlepšenia vzdelávacej politiky. Prekážkami, ktoré nedovoľujú účastníkom študijných návštev využiť výstupy, resp. skúsenosti nadobudnuté počas študijnej návštevy sú napríklad: neposkytnutie materiálov v anglickom jazyku, výstupy ako také nie sú relevantné/sú príliš radikálne pre situáciu v danej krajine, študijná návšteva nenaplnila svoj cieľ, pracovná pozícia účastníka nedovoľuje implementáciu výstupov. Pri stanovovaní témy študijnej návštevy je vhodné brať na ohľad zameranie stratégie Európa 2020. 
     Budúcim organizátorom študijných návštev je odporúčané vychádzať z príručky CEDEFOP, ktorá je explicitne zameraná na organizovanie študijných návštev. 
	
Očakávaný prínos	
Informácie ohľadom uskutočnených študijných návštev, výmena skúseností a názorov so skúsenými organizátormi študijných návštev, ako aj s novými organizátormi, diskusia s odborníkmi z národných agentúr poskytli možnosť reflexie ohľadom zorganizovanej študijnej návštevy Štátnym pedagogickým ústavom a zároveň budú prínosom  v prípade organizovania ďalších študijných návštev, resp. v spolupráci s Európskym centrom pre rozvoj odborného vzdelávania a národnom agentúrou na Slovensku. 
	
Prehľad prinesenej dokumentácie a miesto jej uloženia	
Oddelenie pre cudzie jazyky, Štátny pedagogický ústav:

1.	CEDEFOP. Better competences through better teaching and leading. Findings from study visits 2008/09. Luxembourg: Publications Office of the European Union. 2010.  
(publikácia je dostupná v nemeckom, anglickom, francúzskom a španielskom jazyku aj na: http://www.cedefop.europa.eu/EN/publications/16385.aspx)
2.	CEDEFOP. Handbook for organisers of study visits for education and vocational training specialists. 2nd edition. Luxembourg: Publications Office of the European Union. 2011. 
(publikácia je dostupná v nemeckom, anglickom, francúzskom a španielskom jazyku aj na: http://www.cedefop.europa.eu/EN/publications/17955.aspx) 
3.	CEDEFOP. Vocational education and trining in Hungary. Short description. Luxembourg: Publications Office of the European Union. 2011.  
(publikácia je dostupná v maďarskom, nemeckom a anglickom jazyku aj na: http://www.cedefop.europa.eu/EN/publications/18125.aspx) 
4.	CEDEFOP. Vocational education and trining in Poland. Short description. Luxembourg: Publications Office of the European Union. 2011.  
(publikácia je dostupná v poľskom a anglickom jazyku aj na: http://www.cedefop.europa.eu/EN/publications/18613.aspx)  
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 06.10. 2011	
Správu schválil: Ing. Katarína Kalašová